


Z A P I S N I K
17. sjednice Vijeća MO “Nadbiskup Antun Bauer“
održane dana 31. kolovoza 2022. g. s početkom u 20.00 sat  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Zlatan Krajina, Ante Barišić, Bojana Ivanišević i Goranka Tropčić Zekan. 
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 16. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 16. sjednice Vijeća MO.
Predsjednica Vijeća otvara raspravu o predloženom Dnevnom redu 17. sjednice Vijeća MO. Vijeća jednoglasno, bez rasprave, donosi sljedeći

                                                                 DNEVNI  RED
1. Ozelenjivanje javnih površina – sadnja stabala
2. Pitanja, prijedlozi, razno


Ad 1. Ozelenjivanje javnih površina – sadnja stabala

Predsjednica je upoznala članove Vijeća o upitu koji je pristigao iz Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektor za građenje komunalne infrastrukture i održavanje javnoprometnih površina, javnih objekata i javne rasvjete o potencijalnim lokacijama za koje članovi Vijeća smatraju da je potrebno ozeleniti sadnjom stabala, a sve s ciljem povećanja zelenila u gradu Zagrebu.
Nakon kraće rasprave vijećnici su zaključili da su sve raspoložive površine na području Mjesnog odbora već ozelenjene, te da nema lokacija koje bi se mogle dodatno ozeleniti, ali da bi o postojećim zelenim površinama trebalo puno bolje brinuti. Na tu temu raspravljali smo pod točkom Razno.

Ad 2. Pitanja, prijedlozi, razno

Nastavno na Točku 1., vijećnici su raspravljali o stanju postojećeg zelenila na području MO, te jednoglasno zaključili da je stanje gotovo sramotno.
Djelatnici Zrinjevca dolaze relativno redovno kositi travu, te povremeno sade mlado drveće. No, to isto mlado drveće kasnije ne održavaju na odgovarajući način, pa se velika većina tih mladih biljaka osuši. Pa ih ciklički ponovno zamjene s novima..... Smatramo da takvo ponašanje nije u „maniri dobrog gospodara“, te da se na taj način troši previše novaca s gotovo nikakvim učinkom.
Nadalje, postojeće zelene površine su jako zapuštene. Travnjaci su velikim dijelom ogoljena zemlja obrasla s nešto korova i jako malo trave. Također travnjaci prelaze granicu zelene površine i tako prelaze vrlo neuredno na pješačke staze i nogostupe, pa stoga djeluju ružno i zapušteno. U parku, kod spomenika Grgi Martiću postavljeno opločenje također obrasta korov i trava, te ćemo uskoro imati travnjak umjesto kamenih ploča. Smatramo da korov iz travnjaka treba vaditi, a da rubnike zelenih površina treba održavati i sve bilje koje prelazi rubnike treba čistiti i uklanjati. 
Park je većim dijelom ograđen živicom koja se također ne održava (ne obrezuje) redovito, pa se formiraju debele grane, te živica više nije prava živica. Ista je na dijelovima već uništena, te bi ju trebalo i obnoviti. To se prvenstveno odnosi na istočni ulaz u park.

Članovi Vijeća jednoglasno traže da djelatnici Zrinjevca s većom pažnjom održavaju postojeće zelene površine, te da se o posađenim stablima, travnjacima, živicama i općenito biljkama brinu na odgovarajući način, kako bi iste uspješno preživjele. 

Članovi vijeća raspravljali su o sporosti provedbe već donesenih odluka. Naime, radi se o zatvaranju za promet dijela Martićeve ulice (tzv. Mala Martićeva). Ljubazno molimo informaciju „gdje je zapelo“.

Članovi vijeća ponovno su raspravljali o postavljanju klamerica za bicikle, te također ljubazno molimo povratnu informaciju o našem prijedlogu lokacija koje smo usvojili na 13. sjednici Vijeća.
 

Sjednica je završila u 21.15.
Zapisnik vodila: Goranka Tropčić Zekan
KLASA:  024-08/22-003/1744
URBROJ: 251-13-11-1-22-02
Zagreb, 31.8. 2022.

									               Predsjednica
                                                                                                       MO „Nadbiskup Antun Bauer“

[bookmark: _GoBack]                                                                                                          Goranka Tropčić Zekan, v.r.


1

